בן שאן

"משמעות הביטחון החברתי", ציור קיר, הבניין הפדרלי של ווילבור ג'וסף כהן
"לתעסוקה מלאה אחרי המלחמה, הרשם, הצבע", פוסטר, 1944
קוטפי כותנה המשתכרים 60 סנט ליום, [[ארקנסו, 1935, צילום של שאן]]
 בן שאן (אנגלית: Ben Shahn; 12 בספטמבר 1898 – 14 במרץ 1969), היה אמן, צייר, וצלם יהודי-אמריקאי, יליד ליטא. ידוע בשל יצירותיו בסגנון הריאליזם החברתי ובשל עמדותיו הפוליטיות השמאלניות.

== ביוגרפיה ==
שאן נולד בשם בנימין שאן בעיר קובנה (כיום בליטא) תחת שלטון האימפריה הרוסית למשפחה יהודית. אביו יהושע השיל נאשם בשנת 1902 בפעילות מהפכנית ונשלח לגלות בסיביר. אימו גיטל (ליברמן) שאן, עברה עם שאן ושני אחיו הצעירים לאוקמרגה באוקראינה. בשנת 1906 המשפחה היגרה לארצות הברית שם התאחדה לאחר שהאב הצליח להימלט מסיביר. הם התמקמו בשכונה ויליאמסבורג בברוקלין, ניו יורק, שם נולדו להורים עוד שני ילדים. בניו יורק החל שאן את דרכו כאמן, ראשית התמחה בליטוגרפיה ועיצוב גרפי, תחומים אשר היוו בסיס ליצירות אשר שילבו תמונות ותמליל. כמקובל בין ציירי ריאליזם חברתי, המדיום העיקרי בו יצר היה טמפרה. בניו יורק הוא השתייך לחוג של אמנים שכלל בין השאר את אלכסנדר ארכיפנקו, ז'אק ליפשיץ, חיים גרוס, דה-הירש מרגוליס, מיטשל פילדס ורפאל סויאר.

== נושאים עיקריים בציור ==
גישתו של בן שאן לאמנות התבססה על התפיסה הריאליסטית-חברתית, ועל בחינה של סטטוס-קוו חברתי. נושאי עבודותיו העיקריים היו החיים העירוניים המודרניים, עבודה מאורגנת, הגירה וצדק חברתי, אותם תיאר באופן רחום ואנושי. גישתו החברתית באה לידי ביטוי לא רק בנושאי העבודות אלא גם בנטייתו ליחסים אינטימיים והדדיים שבין האמן והקהל, וביקורת כלפי יומרות אמנותיות אשר מנותקות מהציבור.

== יצירות אמנות ==
* ברתולומיאו וונצטי וניקולה סאקו, השומרים שלהם,1932, אוסף מיס פטרישיה היילי [https://web.archive.org/web/20150329010226/http://www.yale.edu/opa/arc-ybc/v31.n6/story10.html אוניברסיטת ייל]
* ייסורי סאקו וונצטי, 1931-3, [https://web.archive.org/web/20131129042949/http://whitney.org/Collection/BenShahn/4922 מוזאון וויטני]
* ללא כותרת (רחוב יוסטון, מגרש משחקים, ניו יורק), 1932, [https://web.archive.org/web/20080417091357/http://www.artmuseums.harvard.edu/fogg/photographs.html Fogg Art Museum]
* מצעד הנשים הנוצריות של תנועת המתינות, 1933-4, [https://web.archive.org/web/20080407092743/http://www.mcny.org/collections/painting/pttmaincat2.htm מוזיאון העיר ניו יורק.]
* Jersey Homesteads Mural, 1937-38, [https://web.archive.org/web/20080317164113/http://www.njn.net/artsculture/shahn/mural.html המרכז הקהילתי של הדיור הפדרלי פיתוח], רוזוולט, ניו ג' רזי
* Still Music, 1938, [http://phillipscollection.org/willo/w/size3/1731w.jpg אוסף פיליפס] , וושינגטון די.סי
* כדוריד, 1939, המוזיאון לאמנות מודרנית, ניו יורק
* "משמעות הביטחון החברתי", ציור קיר, הבניין הפדרלי של ווילבור ג'וסף כהן, 1940-2, וושינגטון די. סי
* לתעסוקה מלאה אחרי המלחמה, הרשם, הצבע, 1944, [http://www.loc.gov/rr/print/caption/captionshahn.html המוזיאון לאמנות מודרנית], ניו יורק
* אלגוריה, 1948,אוסף ביל בומר, The Modern
* גיל של חרדה, 1953, [http://www.nytimes.com/books/99/01/17/specials/shahn.5.htm The Joseph H. Hirschhorn Foundation, Inc]

== קישורים חיצוניים ==

* 
* 
* 
* [https://www.moma.org/artists/5366 עבודותיו של בן שאן] באתר המוזיאון לאמנות עכשוויות, ניו יורק
* [https://www.youtube.com/watch?v=L24lrWVNVRo Art as Activism: The Compelling Paintings of Ben Shahn], על יצירתו של בן שאן באתר Youtube

קטגוריה:ניו יורק: אישים
קטגוריה:אמריקאים ממוצא יהודי-ליטאי
קטגוריה:צלמים אמריקאים
קטגוריה:ציירים יהודים
קטגוריה:יהודים ליטאים
קטגוריה:בוגרי אוניברסיטת ניו יורק
קטגוריה:קובנה: אישים
קטגוריה:אמריקאים שנולדו ב-1898
קטגוריה:אמריקאים שנפטרו ב-1969